Ուեսկա (քաղաք)

Ուեսկա (, , ), քաղաք Իսպանիայում՝ Արագոն ինքնավարությունում, որի կազմի մեջ մտնող նույնանուն պրովինցիայի վարչական կենտրոնն է։ Զբաղեցնում է 161 քառակուսի կիլոմետր տարածք; 2015 թվականի տվյալներով բնակչության թվաքանակը եղել է 52 239։

Պատմություն 

Հիմնադրվել է հինհռոմեական ժամանակներից էլ առաջ։ Քաղաքի կարգավիճակ (Օսկա անվանումով) ստացել է մեր թվականությունից առաջ 30 թվականին Օգոստոս կայսեր կողմից։ XI դարի վերջին վերանվաճվել է մուսուլմաններից։ Քաղաքի տոնը նշվում է յուրաքանչյուր տարվա օգոստոսի 9-ից մինչև 15-ը և նվիրված է սուրբ Լավրենտիոսին, ով, ըստ ավանդության, ծնվել է այստեղ (մոտավորապես 220 թվականին)։ Քաղաքը նաև Արագոնի արքա Ալֆոնսո 2-րդի, անվանի կինոռեժիսոր Կառլոս Սաուրայի ծննդավայրն է։

Իսպանիայի քաղաքացիական պատերազմի ժամանակ՝ 1936 թվականին, Ուեսկայի մերձակայքում կատաղի մարտեր են տեղի ունեցել հանրապետականների և ֆրանկոյականների միջև։ Այդ կռիվներից մեկում զոհվել է հունգարացի անվանի հեղափոխական Մատե Զալկան, նույն ինքը՝ գեներալ Լուկաչը։

1973 թվականից ի վեր անց է կացվում Ուեսկայի ամենամյա կինոփառատոնը։

Ժողովրդագրություն 

Աղբյուրը՝ Instituto Nacional de Estadística (Spanje)|INE; 1857-2011: volkstellingen

Կլիմա
Ուեսկային բնորոշ է խոնավ մերձարևադարձային կլիման (Köppen climate classification-ի դասակարգմամբ՝ Cfa): Ձմռանը դեպքից դեպք ձյուն է տեղում, և ցրտահարություններ են լինում (ձյուն գալիս է տարեկան միջին հաշվով 3 օր)։

Քույր քաղաք 
, Տարբ (1964 թ. օգոստոսի 8-ից)

Պատկերասրահ

Տես նաև 

Ուեսկա

Ծանոթագրություններ

Գրականություն 

Michael H. Crawford, 1985. Coinage and Money Under the Roman Republic in series Library of Numismatics (London: Methuen and Co. Ltd.), pages 84 – 102.

Արտաքին հղումներ 

Ուեսկայի քաղաքային խորհրդի պաշտոնական կայքէջը 
Ուեսկայի կինոփառատոնի կայքէջը
CDAN, Centre of Art and Nature
Diario Del Alto Aragón 
Virtual Tour around Huesca
Excursiones por Huesca 
Fiestas de San Lorenzo  
Postal codes in Huesca

Իսպանիայի քաղաքներ
Իսպանիայի բնակավայրեր
Համալսարանական քաղաքներ